Թիմուր Զանգիև

Թիմուր Քերիմսուլթանովիչ Զանգիև (, ), ռուս դիրիժոր։ Հյուսիսային Օսիա-Ալանիայի Հանրապետության վաստակավոր արտիստ (2015)։ 2012 թվականից՝ Մոսկվայի Մոսկվայի Կ․ Ստանիսլավսկու և Վ․ Նեմիրովիչ-Դանչենկոյի անվան ակադեմիական երաժշտական թատրոնի դիրիժոր։

Աշխարհի ամենաերիտասարդ դիրիժորներից մեկն է։

Կենսագրություն 
Թիմուր Զանգիևը ծնվել է 1994 թվականի հունվարի 27-ին, Մոսկվայում, օսական ընտանիքում։ Մայրը դաշնակահար է, կոնցերտմեյստեր Ա․ Լյադովի անվան մանկական երաժշտական դպրոցում, հայրն ատամնաբույժ է։ Ծնողները վաղ մանկական հասակում տղայի մոտ հայտնաբերում են բացարձակ լսողություն։ Թիմուրը սկսել է զբաղվել երգչախմբային երգեցողությամբ երեք տարեկան հասակում, իսկ սկսած 4,5 տարեկանից սովորել է նվագել ջութակ։ Վլադիկովկազ քաղաքի Վ. Գերգիևի անվան արվեստի ուսումնարանին կից երաժշտական դպրոցում սովորել է սիմֆոնիկ դիրիժորություն։ Առաջին անգամ սիմֆոնիկ նվագախմբում դիրիժորություն է արել յոթ տարեկան հասակում։ 2004 թվականին Սոչիում Թիմուր Զանգիևը դարձել է «Կինոտավրիկ» միջազգային մանկական փառատոնի դափնեկիր։ Ի. Կոբզոնի աջակցությամբ Թիմուրի ընտանիքը տեղափոխվել է Մոսկվա։

Սկսած 2005 թվականից Թիմուրը սովորել է Մոսկվայի Պ. Չահկովսկու անվան պետական կոնսերվատորիային կից ակադեմիական երաժշտական ուսումնարանում (պրոֆեսոր Անատոլի Լևինի դասարան)։ 2011 թվականից՝ Մոսկվայի Պ. Չայկովսկու անվան պետական կոնսերվատորիայի ուսանող (պրոֆեսոր Գենադի Ռոժդեստվենսկու դասարան)։

Աջակցություն 

 2002 թվականից Հյուսիսային Օսիա-Ալանիայի Հանրապետության նախագահի կրթաթոշակառու
 2004 թվականից Վ. Սպիվակովի հիմնադրամի կրթաթոշակառու, որպես նվեր ստացել է իտալական վարպետի ջութակ
 2004 թվականից «Ռուսական կատարողական արվեստ» հիմնադրամի կրթաթոշակառու

Փառատոներ և մրցույթներ 
Թիմուր Զանգիևը մասնակցել է հետևյալ փառատոներին՝
 «Կինոտավրիկ» (2004), ճանաչվել է փառատոնի «վարպետ»
 Վլադիմիր Ստիպակովի «Մոսկվան դիմավորում է ընկերներին»(2005, 2006)
 Նիկոլայ Պետրովի «Երաժշտական Կրեմլ» (2007)
 «Դասական Վոլգայի վրա» (2009, 2010)
 Դմիտրի Կոգանի «Բարձրակարգ երաժշտության օրեր» (2011)
 «Դասական OPEN FEST» (2015, 2016)

Երկրորդ Համառուսական երաժշտական մրցույթի երրորդ դափնեկիր, Մոսկվա (2015).

Ստեղծագործական գործունեություն 

Թիմուր Զանգիևը եղել է այնպիսի կոլեկտիվների դիրիժոր, ինչպիսիք են Մարիինյան թատրոնի նվագախումբը, «Նոր Ռուսաստան» նվագախումբը, «Մոսկվայի վիրտուոզները» պետական կամերային նվագախումբը, Ռուսաստանի պետական ակադեմիական կամերային  նվագախումբը, Մոսկվայի կոնսերվատորայի համերգային սիմֆոնիկ նվագախումբը, Մոնտե Կառլոյի ֆիլհարմոնիկ նվագախումբը և այլն։ Վասիլի Պաշկևիչի «Ժլատը» օպերայի դիրիժոր-բեմադրիչ (Տոլյատի, 2012)։ Կ. Ստանիսլավսկու և Վ․ Նեմիրովիչ-Դանչենկոյի անվան երաժշտական թատրոնում Գլյուկի «Օրփեոս և Էվրիդիկե» օպերայի բեմադրության երաժշտական ղեկավար (2014), Ֆրեդերիկ Աշթոնի բալետների՝ Մոսկվայի ակադեմիական երաժշտական թատրոնի բեմ տեղափոխելու նախագծի ղեկավար։

2011 թվականից Սամարայի պետական ֆիլհարմոնիայի մշտական հրավիված դիրիժոր։ 2012 թվականից Մոսկվայի Կ. Ստանիսլավսկու և Վ․ Նեմիրովիչ-Դանչենկոյի անվան ակադեմիական երաժշտական թատրոնի դիրիժոր֊ասիստենտ, իսկ 2015 թվականից՝ դիրիժոր։ 2017 թվականից Տոլյատիի ֆիլհարմոնիայի գլխավոր հրավիրված դիրիժոր։

Մրցանակներ 
 Հյուսիսային Օսիա-Ալանիայի Հանրապետության վաստակավոր արտիստ (2015)։

Ծանոթագրություններ

Արտաքին հղումներ 
 
 
 

Դիրիժորներ այբբենական կարգով
Ռուս դիրիժորներ